೧೮೯೧ರಲ್ಲಿ, ಮೋಟಾರಿನಿಂದ-ಶಕ್ತಿಪಡೆಯುವ ಗಾಳಿಗಿಂತ-ಭಾರವಾಗಿರುವ ವಿಮಾನವನ್ನು ಅಭಿವೃದ್ಧಿಪಡಿಸುವ ಪ್ರಯೋಗಗಳನ್ನು ಬೆಲ್‌ ಶುರುಮಾಡಿದ್ದ. 
ಅಲೆಕ್ಸಾಂಡರ್ ತನ್ನ ೬೦ನೇ ಆಕರ್ಷಕ ವಯೋಮಾನದವನಾಗಿದ್ದರಿಂದ ಅವನು "ಯುವಕರ" ನೆರವನ್ನು ಪಡೆಯಬೇಕೆಂದು ಸಲಹೆ ನೀಡಿದ ತನ್ನ ಹೆಂಡತಿಯೊಂದಿಗೆ ಹಾರಾಟ ನಡೆಸುವ ತನ್ನ ಕನಸನ್ನು ಬೆಲ್‌ ಹಂಚಿಕೊಂಡಿದ್ದರಿಂದಾಗಿ, AEAಯು ಮೊದಲಿಗೆ ರೂಪಿಸಲ್ಪಟ್ಟಿತು.
೧೮೯೮ರಲ್ಲಿ, ನಾಲ್ಕು ಪಾರ್ಶ್ವಗಳುಳ್ಳ ಪೆಟ್ಟಿಗೆ ಪಟಗಳು ಹಾಗೂ ರೇಷ್ಮೆಯಲ್ಲಿ ಸುತ್ತಲ್ಪಟ್ಟಿರುವ ಬಹು ಸಂಯುಕ್ತದ ನಾಲ್ಕು ಪಾರ್ಶ್ವಗಳುಳ್ಳ ಪಟಗಳಿಂದ ನಿರ್ಮಿಸಲ್ಪಟ್ಟ ರೆಕ್ಕೆಗಳೊಂದಿಗೆ ಬೆಲ್‌ ಪ್ರಯೋಗ ನಡೆಸಿದ. ನಾಲ್ಕು ಪಾರ್ಶ್ವಗಳುಳ್ಳ ರೆಕ್ಕೆಗಳಿಗೆ "ಸಿಗ್ನೆಟ್‌" I, II ಮತ್ತು III ಎಂದು ಹೆಸರಿಸಲಾಯಿತು ಮತ್ತು ೧೯೦೭–೧೯೧೨ರ ಅವಧಿಯಲ್ಲಿ ಚಾಲಕನಿಲ್ಲದ ಮತ್ತು ಚಾಲಕನಿರುವ (ವಿಮಾನವೊಂದು ಸೆಲ್ಫ್‌ರಿಜ್‌ನ್ನು ಒಯ್ಯುತ್ತಿದ್ದ ಸಮಯದಲ್ಲಿ "ಸಿಗ್ನೆಟ್‌ I" ಅಪ್ಪಳಿಸಿತ್ತು) ಎರಡೂ ಸಂದರ್ಭಗಳಲ್ಲಿ ಅವನ್ನು ಹಾರಿಸಲಾಯಿತು. ಬೆಲ್‌ನ ಕೆಲವೊಂದು ಪಟಗಳನ್ನು ಅಲೆಕ್ಸಾಂಡರ್ ಗ್ರಹಾಂ ಬೆಲ್‌ ರಾಷ್ಟ್ರೀಯ ಐತಿಹಾಸಿಕ ತಾಣದಲ್ಲಿ ಪ್ರದರ್ಶನಕ್ಕಿಡಲಾಗಿದೆ.
ಏರಿಯಲ್‌ ಎಕ್ಸ್‌ಪರಿಮೆಂಟ್‌ ಅಸೋಸಿಯೇಷನ್‌ (AEA) ಮುಖಾಂತರ ಅಂತರಿಕ್ಷಯಾನ ವಿಜ್ಞಾನ ಎಂಜಿನಿಯರಿಂಗ್‌ ಸಂಶೋಧನೆಯನ್ನು ಬೆಲ್‌ ಬೆಂಬಲಿಸುತ್ತಿದ್ದ. ಶ್ರೀಮತಿ ಮಾಬೆಲ್‌ ಬೆಲ್‌ಳ ಸಲಹೆ ಹಾಗೂ ಅವಳ ಹಣಕಾಸಿನ ಬೆಂಬಲದೊಂದಿಗೆ ೧೯೦೭ರ ಅಕ್ಟೋಬರ್‌ನಲ್ಲಿ ನೋವಾ ಸ್ಕಾಟಿಯಾದ ಬ್ಯಾಡೆಕ್‌ನಲ್ಲಿ ಏರಿಯಲ್‌ ಎಕ್ಸ್‌ಪರಿಮೆಂಟ್‌ ಅಸೋಸಿಯೇಷನ್‌ ಸಂಸ್ಥೆಯು ಅಧಿಕೃತವಾಗಿ ರೂಪಿಸಲ್ಪಟ್ಟಿತು. AEAಗೆ ಬೆಲ್‌ನ ನೇತೃತ್ವವಿತ್ತು ಹಾಗೂ ನಾಲ್ವರು ಯುವಕರನ್ನು ಸಂಸ್ಥಾಪಕ ಸದಸ್ಯರನ್ನಾಗಿ ಅದು ಹೊಂದಿತ್ತು. ಅವರೆಂದರೆ: ಅಮೆರಿಕಾದ ಗ್ಲೆನ್‌ H. ಕರ್ಟಿಸ್‌, ಲೆಫ್ಟಿನೆಂಟ್‌ ಥಾಮಸ್‌ ಸೆಲ್ಫ್‌ರಿಜ್‌, ಫ್ರೆಡೆರಿಕ್‌ W. ಬಾಲ್ಡ್‌ವಿನ್‌ ಹಾಗೂ J.A.D. ಮೆಕ್‌ಕರ್ಡಿ. ಗ್ಲೆನ್‌ H. ಕರ್ಟಿಸ್ ಓರ್ವ ಮೋಟಾರ್‌ಸೈಕಲ್‌ ತಯಾರಕನಾಗಿದ್ದ ಮತ್ತು ಆ ಕಾಲದಲ್ಲಿ "ವಿಶ್ವದ ಅತ್ಯಂತ ವೇಗದ ಮನುಷ್ಯ" ಎಂದು ಕರೆಯಲ್ಪಡುತ್ತಿದ್ದ. ತನ್ನ ಸ್ವಯಂ-ನಿರ್ಮಿತ ಮೋಟಾರ್‌ ಬೈಸಿಕಲ್‌ನಲ್ಲಿ ಅತ್ಯಲ್ಪ ಅವಧಿಯಲ್ಲಿ ಎಲ್ಲೆಡೆ ಸುತ್ತುಹಾಕಿದ ಸಾಹಸದಿಂದಾಗಿ ಅವನಿಗೆ ಈ ಹೆಸರು ಬಂದಿತ್ತು. ನಂತರದಲ್ಲಿ, ಪಶ್ಚಿಮಾರ್ಧ ಗೋಳದಲ್ಲಿ ಮೊದಲ ಅಧಿಕೃತ ಒಂದು-ಕಿಲೋಮೀಟರ್‌ ಹಾರಾಟವನ್ನು ನಡೆಸಿದ್ದಕ್ಕೆ ಮೀಸಲಾಗಿರುವ ಸೈಂಟಿಫಿಕ್‌ ಅಮೆರಿಕನ್‌ ಪ್ರಶಸ್ತಿಯನ್ನು ಅವನಿಗೆ ನೀಡಲಾಗಿತ್ತು ಹಾಗೂ ಅವನು ಓರ್ವ ವಿಶ್ವ-ಪ್ರಸಿದ್ಧ ವಿಮಾನ ತಯಾರಕನಾಗಿ ಮಾರ್ಪಟ್ಟ; ಲೆಫ್ಟಿನೆಂಟ್‌ ಥಾಮಸ್‌ ಸೆಲ್ಫ್‌ರಿಜ್‌ U.S. ಸರ್ಕಾರಕ್ಕೆ ಸೇರಿದ್ದ ಓರ್ವ ಅಧಿಕೃತ ವೀಕ್ಷಕನಾಗಿದ್ದ ಮತ್ತು ವಾಯುಯಾನದಲ್ಲಿಯೇ ಭವಿಷ್ಯವಿದೆ ಎಂದು ನಂಬಿದ್ದ ಸೇನೆಯಲ್ಲಿನ ಏಕೈಕ ವ್ಯಕ್ತಿಯಾಗಿದ್ದ; ಫ್ರೆಡೆರಿಕ್‌ W. ಬಾಲ್ಡ್‌ವಿನ್ ನ್ಯೂಯಾರ್ಕ್‌ನ ಹ್ಯಾಮಂಡ್‌ಸ್ಪೋರ್ಟ್‌ನಲ್ಲಿ ಒಂದು ಸಾರ್ವಜನಿಕ ವಿಮಾನದ ಚಾಲಕನಾಗುವಲ್ಲಿನ ಮೊದಲ ಕೆನಡಾ ಪ್ರಜೆ ಹಾಗೂ ಮೊದಲ ಬ್ರಿಟಿಷ್‌ ಆಶ್ರಿತನಾಗಿದ್ದ ಮತ್ತು J.A.D. ಮೆಕ್‌ಕರ್ಡಿ ನಾಲ್ಕನೆಯ ಸಂಸ್ಥಾಪಕ ಸದಸ್ಯನಾಗಿದ್ದ. ಫ್ರೆಡೆರಿಕ್‌ W. ಬಾಲ್ಡ್‌ವಿನ್ ಹಾಗೂ J.A.D. ಮೆಕ್‌ಕರ್ಡಿ ಇಬ್ಬರೂ ಟೊರೊಂಟೋ ವಿಶ್ವವಿದ್ಯಾಲಯದಲ್ಲಿನ ಎಂಜಿನಿಯರಿಂಗ್‌ ವಿದ್ಯಾರ್ಥಿಗಳಾಗಿದ್ದರು.
ಪಟಗಳಿಗೆ ಸಂಬಂಧಿಸಿದ ತಮ್ಮ ಜ್ಞಾನವನ್ನು ಗ್ಲೈಡರ್‌ ವಿಮಾನಗಳಿಗೆ ಅವರು ಅನ್ವಯಿಸುವ ಮೂಲಕ, ಗಾಳಿಗಿಂತ-ಭಾರವಾದ ಯಂತ್ರಗಳ ನಿರ್ಮಾಣದೆಡೆಗಿನ AEAದ ಕಾರ್ಯವು ಮುಂದುವರೆಯಿತು. ಹ್ಯಾಮಂಡ್‌ಸ್ಪೋರ್ಟ್‌ಗೆ ವರ್ಗಾವಣೆಗೊಂಡ ಆ ಗುಂಪು, ಆಮೇಲೆ "ರೆಡ್‌ ವಿಂಗ್‌‌‌"ನ್ನು ವಿನ್ಯಾಸಗೊಳಿಸಿ ನಿರ್ಮಿಸಿತು. ಬಿದಿರಿನ ಚೌಕಟ್ಟಿನಿಂದ ಮಾಡಲ್ಪಟ್ಟು ಕೆಂಪು ರೇಷ್ಮೆಯ ಹೊದಿಕೆಯನ್ನು ಹೊಂದಿದ್ದ ಇದು ಗಾಳಿಯಿಂದ-ತಂಪುಮಾಡಿದ ಒಂದು ಸಣ್ಣ ಎಂಜಿನ್‌ನಿಂದ ಶಕ್ತಿಯನ್ನು ಪಡೆಯುತ್ತಿತ್ತು. ೧೯೦೮ರ ಮಾರ್ಚ್‌ ೧೨ರಂದು, ಕ್ಯೂಕಾ ಸರೋವರ‌ದ ಮೇಲೆ ಉತ್ತರ ಅಮೆರಿಕಾದಲ್ಲಿನ ಮೊದಲ ಸಾರ್ವಜನಿಕ ಹಾರಾಟದ ಮೇಲೆ ಎರಡು ಜೊತೆ ರೆಕ್ಕೆಗಳುಳ್ಳ ವಿಮಾನವು ಮೇಲೇರಿತು. ಈ ವಿನ್ಯಾಸದೊಳಗೆ ಅಳವಡಿಸಲಾಗಿದ್ದ ನಾವೀನ್ಯತೆಗಳಲ್ಲಿ ವಿಮಾನ ಚಾಲಕನ ಜಾಗದ ಒಂದು ಆವರಣ ಹಾಗೂ ಬಾಲದ ಚುಕ್ಕಾಣಿ ಫಲಕ ಇವುಗಳು ಸೇರಿದ್ದವು (ನಿಯಂತ್ರಣದ ಒಂದು ವಿಧಾನವಾಗಿ ಮಡಿಚುರೆಕ್ಕೆಗಳನ್ನು ಸೇರಿಸಿದ್ದು ಮೂಲ ವಿನ್ಯಾಸಕ್ಕೆ ಮಾಡಲಾದ ನಂತರದ ಬದಲಾವಣೆಗಳಾಗಿದ್ದವು). AEA ಯೋಜನೆಯ ಆವಿಷ್ಕಾರಗಳಲ್ಲಿ ಒಂದಾದ ಮಡಿಚುರೆಕ್ಕೆಯು, ವರ್ತಮಾನದ ವಿಮಾನದ ಒಂದು ಪ್ರಮಾಣಕ ಭಾಗವಾಗಿದೆ. (ಮಡಿಚುರೆಕ್ಕೆಯನ್ನು ರಾಬರ್ಟ್‌ ಎಸ್ನಾಲ್ಟ್‌-ಪೆಲ್ಟೇರಿ ಎಂಬಾತ ಕೂಡಾ ಸ್ವತಂತ್ರವಾಗಿ ಆವಿಷ್ಕರಿಸಿದ್ದ.) "ವೈಟ್‌ ವಿಂಗ್‌" ಹಾಗೂ "ಜೂನ್‌ ಬಗ್‌‌‌‌‌" ಗಳು ಇದನ್ನು ಅನುಸರಿಸಿಕೊಂಡು ಬಂದವು ಮತ್ತು ೧೯೦೮ರ ಅಂತ್ಯದ ವೇಳೆಗೆ ಯಾವುದೇ ದುರ್ಘಟನೆಯಿಲ್ಲದೆಯೇ ೧೫೦ಕ್ಕೂ ಹೆಚ್ಚಿನ ಹಾರಾಟಗಳು ನೆರವೇರಿಸಲ್ಪಟ್ಟಿದ್ದವು. ಆದಾಗ್ಯೂ, AEA ಯೋಜನೆಯು ತನ್ನ ಆರಂಭಿಕ ಮೀಸಲುಗಳನ್ನು ಬರಿದುಮಾಡಿಕೊಂಡಿತ್ತು ಮತ್ತು ಶ್ರೀಮತಿ ಬೆಲ್‌ಳಿಂದ ಬಂದ ಕೇವಲ ೧೦,೦೦೦ $ನಷ್ಟು ಮೊತ್ತದ ದಾನವು ಪ್ರಯೋಗಗಳನ್ನು ಮುಂದುವರಿಸಲು ಅದಕ್ಕೆ ಅವಕಾಶ ಮಾಡಿಕೊಟ್ಟವು.
ಅವರ ಅಂತಿಮ ವಿಮಾನ ವಿನ್ಯಾಸವಾದ "ಸಿಲ್ವರ್‌ ಡಾರ್ಟ್‌‌"ನಲ್ಲಿ ಮುಂಚಿನ ಯಂತ್ರದಲ್ಲಿ ಕಂಡುಬಂದಿದ್ದ ಎಲ್ಲಾ ಪ್ರಗತಿಗಳೂ ಸೇರಿಸಲ್ಪಟ್ಟಿದ್ದವು. ೧೯೦೯ರ ಫೆಬ್ರುವರಿ ೨೩ರಂದು, ಬ್ರಾಸ್‌ ಡಿ'ಓರ್‌‌ನ ಘನೀಕರಿಸಿದ ಹಿಮದಿಂದ J.A.D. ಮೆಕ್‌ಕರ್ಡಿಯಿಂದ ಹಾರಿಸಲ್ಪಟ್ಟ "ಸಿಲ್ವರ್‌ ಡಾರ್ಟ್‌" ವಿಮಾನವು ಕೆನಡಾದಲ್ಲಿ ಮೊದಲ ವಿಮಾನ ಹಾರಾಟವನ್ನು ನಡೆಸಿದ ಸಂದರ್ಭದಲ್ಲಿ ಬೆಲ್‌ ಅಲ್ಲಿ ಉಪಸ್ಥಿತನಿದ್ದ. ಆ ಹಾರಾಟವು ತುಂಬಾ ಅಪಾಯಕಾರಿಯಾದುದು ಎಂದು ಕಳವಳವನ್ನು ವ್ಯಕ್ತಪಡಿಸಿದ್ದ ಬೆಲ್‌, ತುರ್ತುಸ್ಥಿತಿಗೆಂದು ಓರ್ವ ವೈದ್ಯನನ್ನು ವ್ಯವಸ್ಥೆಗೊಳಿಸಿದ್ದ. ಯಶಸ್ವೀ ಹಾರಾಟವನ್ನು ನಡೆಸುವುದರೊಂದಿಗೆ, AEA ವಿಸರ್ಜಿಸಲ್ಪಟ್ಟಿತು ಮತ್ತು ಕೆನಡಿಯನ್‌ ಏರೋಡ್ರೋಮ್‌ ಕಂಪನಿಯನ್ನು ಶುರುಮಾಡಿದ್ದ ಬಾಲ್ಡ್‌ವಿನ್‌ ಹಾಗೂ ಮೆಕ್‌ಕರ್ಡಿಗೆ "ಸಿಲ್ವರ್‌ ಡಾರ್ಟ್‌" ನ್ನು ಹಿಂದಿರುಗಿಸಲಾಯಿತು ಮತ್ತು ನಂತರ ಈ ವಿಮಾನವು ಕೆನಡಾದ ಸೇನೆಯ ಮುಂದೆ ಪ್ರದರ್ಶಿಸಲ್ಪಟ್ಟಿತು.
ವಾಯುಯಾನ ವಿಜ್ಞಾನ
ಆರಂಭಿಕ ವರ್ಷಗಳು
ಕುಟುಂಬದ ದುರಂತ
ಮರಣ